Прадмет «Беларуская мова». IV клас

Тэма «Назоўны,родны і вінавальны склоны».

Мэты: пазнаеміць з канчаткамі назоўнікаў 1-га скланення ў формах назоўнага, роднага і вінавальнага склонаў; вучыць утвараць формы роднага і вінавальнага склонаў назоўнікаў 1-га скланення; развіваць арфаграфічную пільнасць, вуснае звязнае маўленне; выхоўваць любоў да прыроды.

Вучэбна-метадычнае забеспячэнне:

Л.Ф.Кузняцова. Беларуская мова. Хвілінка чыстапісання.4 клас. - Мінск. Аверсэв. 2019

В.И.Свирыдзенка. Беларуская мова. Рабочы сшытак. 4 клас. - Мінск. Аверсэв. 2019

Этапы ўрока

1.Арганизацыйны момант.

–Празвінеў званок,

Пачынаеца ўрок.

Мы не будзем сумаваць,

Будзем добра працаваць.

2. Праверка дамашняга задання.

– Прачытайце сказы. Вызначце склон назоўніка *мова*.

Родную мову мы чуем з маленства. З роднай мовай прыходзяць да нас казкі бабулі. Без роднай мовы мы сумуем ўдалечыні ад сваей краіны. Аб роднай мове паэты складаюць вершы. Родная мова мілагучная і шчырая.

3. Мэтаматывацыйны этап.

– Вызначце канчатак назоўніка *мова* ў назоўным склоне.

–Назавіце канчатак назоўніка ў родным склоне.

– Які канчатак мае назоўнік *мова* ў вінавальным склоне?

–Якую мэту мы паставім перад сабой на сённяшні ўрок?

4. Арфаграфічная размінка.

Дапаможнік «Хвілінка чыстапісання» с. 12 (урок 26).

–Прачытайце верш і растлумачце выраз *незлічонай чарадой*.

–Устаўце прапушчаныя літары, растлумачце іх правапіс.

–Падбярыце аднакаранёвыя словы да слова *сняжынкі*.

5. Хвілінка чыстапісання.

Дапаможнік «Хвілінка чыстапісання» с. 12 (урок 26).

–Якую літару мы будзем пісаць?

–Прачытайце склады і назавіце злучэнне ў кожным складзе.

–Прачытайце словы. Чаму ў слове *снягір* пішацца літара «я»?

–Вызначце ў словах корань. Складзіце сказ з любым словам.

6. Вывучэнне новай тэмы.

Праца з падручнікам

Практыкаванне 147,с. 91

–Прачытайце спалучэнні слоў і сказы.Знайдзіце ў іх назоўнікі.Да якога тыпу скланення яны адносяцца?

–Вызначце склон назоўнікаў і абазначце іх канчаткі.

Настаўнік складае апорную схему на дошцы:

Назоўнік

назоўны родны вінавальны

-а, -я -ы, - і -у, -ю

–Якія канчаткі маюць назоўнікі 1-га скланення ў назоўным склоне? Родным? Вінавальным?

7. Замацаванне вывучанага

Праца з падручнікам

Практыкаванне 150, с.92.

–Прачытайце тэкст. Назоўнікі ў дужках пастаўце ў патрэбным склоне. Дайце назву тэксту.

Першы выдзелены сказ адзін вучань запісвае на дошцы і вызначае склон назоўнікаў адзіночнага ліку 1-га скланення, абазначае ў іх канчаткі. Астатнія выдзеленыя сказы вучні запісваюць самастойна і вызначаюць склон назоўнікаў і іх канчаткі.

Развіцце мовы

Работа ў группах.

Кожная группа складае па два сказы са словам *сняжынка*, выкарыстоўваючы патрэбныя прыметнікі з прапанаваных: белыя, мяккія, прыгожыя, цёплыя, іскрыстыя, дужыя, лёгкія, шырокія, бязважкія, маленькія, крохкія.

Слоўнікавая работа.

Работа ў парах.

Дапаможнік «Беларуская мова. Рабочы сшытак» с. 28, практыкаванне 8.

–Прачытайце слоўнікавыя словы ў красвордзе. Дапішыце прапушчаныя літары. Зафарбуйце каляровым алоўкам назоўнікі 1-га скланення.

8. Кантроль ведаў і ўменняў

Тэст

Вызначце правільныя адказы.

1.Назоўнікі ў назоўным склоне маюць канчаткі:

а) -у, -ю;

б) -а, -я;

в) -ы, -і.

2.Вызначце склон выдзеленых назоўнікаў.

Скаваць **зямлю,** лягла **на раку**, прыгатаваў **пасцельку**.

а) назоўны;

б) родны;

в) вінавальны.

3. У якiм сказе назоўнiк *рабiна* стаiць у родным склоне?

а) Усе дрэвы стаяць у снезе, i толькi дзе-нiдзе вiднеюцца чырвоныя гронкi рабiны.

б) Палаюць гронкi, як рубiны,

Трымцiць галiнка ўгары,

У снезе спелую рабiну

Апанавалi снегiры С. Грахоўскi

9. Інфармаванне аб дамашнiм заданнi, iнструктаж па яго выкананнi.

Дамашняе заданне. Практыкаванне 151

–Складзіце i запiшыце сказы, калi неабходна, змяніце формы слоў. Акрамя таго, вызначце склон i канчаткi ў назоўникаў 1-га скланення. Падкрэсліце дзейнік и выказнік у сказах з аднароднымі членамі.

10. Падвядзенне вынiкаў урока.

–Якія канчаткі маюць назоўнікі 1-га скланення ў назоўным склоне? Родным? Вінавальным?

11. Рэфлексія.

Сваёй працай на ўроку я:

задаволены, таму што …

не задаволены, таму што …